**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Ministru kabineta 2018.gada 17.jūlija noteikumu Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu un 2020.gada 12.marta Ministru kabineta rīkojuma Nr.103 “Par ārkārtējās situācijas izsludināšanu” 4.54.5 punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz 2020.gada 12.marta Ministru kabineta rīkojuma Nr.103 “Par ārkārtējās situācijas izsludināšanu” 4.54. punktu, Aizsardzības ministrija, pamatojoties uz Valsts ugunsdzēsības un glābšanas dienesta (turpmāk – VUGD) iesniegto nepieciešamo individuālo aizsarglīdzekļu un dezinfekcijas līdzekļu sarakstu valsts pārvaldes iestāžu vajadzībām, ir provizoriski veikusi aprēķinu par nepieciešamo finansējumu, ja tiek nodrošinātas visas VUGD sarakstā minēto iestāžu vajadzības.Saskaņā ar MK uzdevumu, tiks iepirkti:1. Trīs slāņu medicīniskās maskas ārstniecības personālam (EN 14683 tips IIR), vienreizlietojamā;2. Respiratori ar aizsardzības pakāpi FFP2, P2 vai N95; 3. Medicīniskie vienreiz lietojamie cimdi (nesterili, nepūderēti); 4. Medicīniskie vienreiz lietojamie cimdi (sterili, nepūderēti); 5. Medicīniskie kombinezoni – aizsargtērpi (elastīgie, ar kapuci, vienreizlietojamie); 6. Virsvalki/halāti ar garām piedurknēm (ūdens necaurlaidīgie, vienreizlietojamie); 7. Medicīniskās bahilas (garās, vienreizlietojamās); 8. Ķirurģiskās cepurītes, vienreizlietojamās; 9. Sejas ekrāni (vienreizlietojami vai daudzreizlietojami, dezinficējami); 10. Aizsargbrilles (vienreizlietojamās vai daudzreizlietojamās, dezinficējamas); 11. Dezinfekcijas līdzeklis virsmām; 12. Dezinfekcijas līdzeklis rokām.Saskaņā ar Ministru kabineta lēmumu, Aizsardzības ministrija uzņemas iepirkumu organizēšanu un NBS – loģistikas atbalstu, tai skaitā arī saņemto preču nogādāšanu visā Latvijas teritorijā. Atbilstoši MK uzstādījumam, Aizsardzības ministrijas mērķis ir radīt individuālo aizsarglīdzekļu un dezinfekcijas līdzekļu uzkrājumu trīs mēnešiem. Jau tiek gatavoti pirmie Valsts aizsardzības militāro objektu un iepirkumu centra (turpmāk – VAMOIC) realizēto centralizēto iepirkumu līgumi, kas paredz 1,5 miljonu ķirurģisko sejas masku piegādi LatvijaiProjekts paredz piešķirt Aizsardzības ministrijai (VAMOIC) kā atbildīgajai institūcijai par centralizēto iegāžu veikšanu finansējumu individuālo aizsarglīdzekļu un dezinfekcijas līdzekļu iegādei, kas nepieciešami 12 nedēļu apjoma nodrošināšanai ne vairāk kā 45 716 000 euro apmērā. Šobrīd ir veikts provizorisks aprēķins par VAMOIC nepieciešamā finansējuma apmēru, jo nav zināms precīzs individuālo aizsarglīdzekļu un dezinfekcijas līdzekļu apjoms, kas valsts pārvaldes resoru iestādēm un pašvaldībām būs nepieciešams nākamajās nedēļās. Šā brīža aprēķins balstīts uz provizorisko pirmās nedēļas pieprasījumu, kas ir 3 809 702 euro nedēļā. Aizsardzības ministrija, balstoties uz pirmā mēneša faktisko patēriņu, Finanšu ministrijā iesniegs vairākus pieprasījumus par nepieciešamajiem papildu finanšu līdzekļiem no valsts budžeta programmas “Līdzekļi neparedzētiem gadījumiem” atbilstoši faktiski nepieciešamajam apmēram katram mēnesim atsevišķi, nepārsniedzot kopējo noteikto apmēru Papildus tam, finansējums nepieciešams arī valsts materiālo rezervju saņemšanai uzglabāšanai un izsniegšanai no noliktavām, kas pēc sākotnējiem aprēķiniem ir 18 760 euro. Šobrīd no Aizsardzības resora finanšu līdzekļiem ar Nacionālo bruņoto spēku un Zemessardzes atbalstu tiek plānots nodrošināt pasūtīto preču piegādāšanu visā Latvijas teritorijā, sedzot šos izdevumus no Nacionālo bruņoto spēku finanšu līdzekļiem, tomēr, gadījumos, kad tiks piesaistīts pakalpojumu sniedzējs, izmaksas tiks attiecinātas uz līdzekļiem neparedzētiem gadījumiem. Lai nodrošinātu optimālu un efektīvu finanšu līdzekļu neparedzētajiem gadījumiem izlietošanu, kā arī, lai veicinātu starptautisko sadarbību veselības krīzes pārvarēšanā, atbilstoši likuma “Par ārkārtējo situāciju un izņēmuma stāvokli” 8. panta pirmās daļas 4. punktā noteiktajam deleģējuma, nepieciešams Projektā iekļaut regulējumu, kas noteiktu, ka Aizsardzības ministrijai ir tiesības Aizsardzības resoram iegādātos individuālos aizsarglīdzekļus un dezinfekcijas līdzekļus atsavināt sabiedroto valstu bruņotajiem spēkiem par iegādes cenu, nepiemērojot Publiskas personas mantas atsavināšanas likumā noteikto mantas atsavināšanas procedūru – pārdošanu izsolē.Atbilstoši institūciju prioritāro vajadzību sarakstā norādītajam, Aizsardzības ministrija koordinē un plāno, savukārt VAMOIC veic individuālo aizsarglīdzekļu un dezinfekcijas līdzekļu iegādes noteiktos apjomos un noteiktam periodam, lai nodrošinātu institūcijām šo materiālo rezervju uzkrājumu pieejamību. Materiālo rezervju iegāde pa daļām tiek veikta, lai ekonomētu finanšu līdzekļus un varētu izmantot zemākās cenas piedāvājumus, kas noteiktajā laika periodā ir pieejama.Ņemot vērā šo situāciju, kā arī to, ka sabiedroto valstu bruņotie spēki ir izrādījuši interesi sadarboties, atsavinot no Nacionālo bruņoto spēku rīcībā (bilancē) esošos brīvos individuālos aizsardzības un dezinfekcijas līdzekļus par iegādes izmaksām, nepieciešams noteikt regulējumu, kas atvieglotu šādas procedūras veikšanu.Projekta 3. punkta regulējums tiktu attiecināts tikai un vienīgi uz jau iegādātiem Nacionālo bruņoto spēku bilancē esošiem materiālo rezervju pārpalikumiem, nosakot izņēmumu no vispārējās publiskas personas mantas atsavināšanas kārtības, kas noteikta Publiskas personas mantas atsavināšanas likumā, proti, atļaujot šo mantu atsavināt bez izsoles izsludināšanas. Atsavinot Nacionālo bruņoto spēku brīvās materiālās rezerves (individuālos aizsardzības un dezinfekcijas līdzekļus) sabiedroto valstu bruņotajiem spēkiem pēc to faktiskās vērtības un iegūtos finanšu līdzekļus atgriežot VAMOIC, tiktu panākta efektīvāka finanšu līdzekļu izmantošana, kas radītu iespēju nākamās materiālās rezerves institūciju vajadzībām iepirkt par tirgū zemāko cenu, kas jaunas iegādes brīdī būtu pieejama. Tāpat atvieglotā atsavināšanas procedūra veicinās starptautisko sadarbību un neietekmēs to materiālo rezervju apjomus, kas ir nepieciešami Latvijas institūcijām veselības krīzes pārvarēšanai. Ņemot vērā minēto, no valsts budžeta programmas „Līdzekļi neparedzētiem gadījumiem” nepieciešams finansējums VAMOIC 45 734 760 *euro* apmērā, lai nodrošinātu individuālo aizsarglīdzekļu un dezinfekcijas līdzekļu apjomus valsts resora iestādēm 12 nedēļu periodam. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija (Valsts aizsardzības militāro objektu un iepirkumu centrs) |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums ietekmēs valsts resora iestādes, kas sniedz pakalpojumus iedzīvotājiem, šo iestāžu darbiniekus, kā arī Valsts aizsardzības militāro objektu un iepirkumu centru un Nacionālos bruņotos spēkus. |
| 2. | Tiesiskā regulējuma ietekme uz tautsaimniecību un administratīvo slogu  | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi | 0 |  45 734 760 |  0 |  0 |  0 |  0 |  0 |
| 2.1. valsts pamatbudžets | 0  |  45 734 760 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  - 45 734 760 |  0 |  0 |  0 |  0 |  0 |
| 3.1. valsts pamatbudžets |  0 |  - 45 734 760 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  + 45 734 760 |  X |  0 |  X |  0 |  0 |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Apkopojot no VUGD saņemto aktualizēto šā brīža situāciju, individuālie aizsarglīdzekļi un dezinfekcijas līdzekļi ir nepieciešami visiem resoriem, ņemot vērā tās resoru iestādes, kas nodarbojas ar atbalsta un pakalpojumu sniegšanu iedzīvotājiem. Nepieciešamo finanšu resursu sadalījums resoru griezumā ir šāds:

|  |  |  |
| --- | --- | --- |
| Resors | Kopā EUR nedēļai | Kopā EUR 12 nedēļām |
| 1.Prioritāte VM | 371 194 | 4 454 330 |
| 2.Prioritāte LM | 410 131 | 4 921 570 |
| 3.Prioritāte IeM | 87 073 | 1 044 879 |
| 4.Prioritāte TM | 148 149 | 1 777 788 |
| 5.Prioritāte FM | 28 061 | 336 731 |
| 6.Prioritāte VARAM | 11 776 | 141 308 |
| 6.1. Prioritāte Pašvaldības | 2 496 972 | 29 963 229 |
| 7.Prioritāte NVO | 105 880 | 1 270 564 |
| 8.Prioritāte AiM | 42 705 | 512 460 |
| 9.Prioritāte ZM | 12 054 | 144 648 |
| 10.Prioritāte EM | 61 453 | 737 435 |
| 11.Prioritāte KM | 15 729 | 188 753 |
| 12.Prioritāte IZM | 17 522 | 210 269 |
| 13.Prioritāte ĀM | 1 003 | 12 036 |
| KOPĀ nedēļai | 3 809 702 | 45 716 000 |

Ņemot vērā, ka AM (VAMOIC) tikai nodrošinās piegādes atbilstoši no VUGD saņemtajam pieprasījumam, kas tiek balstīts uz jau iestādēm pieejamajiem resursiem, VUGD nodrošinās, ka iegāžu pieprasījums caur AM (VAMOIC) nepārklājas ar jau MK atbalstītajiem rīkojumiem par līdzekļu piešķiršanu šiem mērķiem.No nevalstisko organizāciju sektora, centralizēti tiks nodrošināta biedrība "Latvijas Samariešu apvienība", Latvijas Sarkanais Krusts un SOS bērnu ciemati. Jāvērš uzmanība, ka šobrīd vajadzību sarakstā iekļautas arī pašvaldību vajadzības, ko izvērtē VUGD balstoties uz aktualizēto šā brīža situāciju, primāri nodrošinot pašvaldības ar nepieciešamajiem individuālajiem aizsarglīdzekļiem un dezinfekcijas līdzekļiem pašvaldību apgādājamajām grupām (pašvaldības policija, bāriņtiesa, sociālie dienesti, tiešais infrastruktūras uzturētājs, iespējamie karantīnas objekti, klientu apkalpošanas centri), bet tiek prognozēts, ka faktiski nepieciešamais individuālo aizsarglīdzekļu un dezinfekcijas līdzekļu apjoms varētu būt mazāks. Pašvaldību pieprasījumu izvērtēšanā tiks piemēroti tādi paši kritēriji un nosacījumi, kā pārējām epidemioloģiskās drošības pasākumos iesaistītajām institūcijām.Tāpat tiek uzskaitītas lietas, kas ir nepieciešamas aizsarglīdzekļu pieņemšanai, izvietošanai, komplektēšanai un izsniegšanai:• Kastes – 1000 gab. dažāda izmēra komplektēšanai;• Paletes- 1000 gab.; • Ietinamā plēve 500 gab.;• Stīpotājs un komplekts nostiepšanai ar WG lentu – 2 gab.;• Preču pārvietojamie ratiņi 2 gab.;• Cilvēku paceļamais grozs 1 gab.;• Rolkonteineri (režģveida konteineri) 30 gab.; • 200L mucu pārvietošanas ratiņi 1 gab. Projekts paredz piešķirt VAMOIC kā atbildīgajai institūcijai par centralizēto iegāžu veikšanu finansējumu individuālo aizsarglīdzekļu un dezinfekcijas līdzekļu iegādei, kas nepieciešami 12 nedēļu apjoma nodrošināšanai 45 716 000 euro apmērā un valsts materiālo rezervju aprites nodrošināšanai 18 760 euro. . Plānots, ka no valsts budžeta programmas „Līdzekļi neparedzētiem gadījumiem” nepieciešamais finansējums VAMOIC ir 45 734 760 euro. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts ir saistīts ar 2020.gada 12.marta Ministru kabineta rīkojuma Nr.103 “Par ārkārtējās situācijas izsludināšanu” izpildi. |
| 2. | Atbildīgā institūcija | Aizsardzības ministrija (Valsts aizsardzības militāro objektu un iepirkumu centrs), Valsts ugunsdzēsības un glābšanas dienests |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija (Valsts aizsardzības militāro objektu un iepirkumu centrs, Nacionālie bruņotie spēki) |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Ministru prezidenta biedrs,

aizsardzības ministrs Artis Pabriks

Valsts sekretārs Jānis Garisons

Keiša 67335163

Gunta.Keisa@mod.gov.lv